**משבר שרשרת האספקה** החל בשנת 2020 עקב מגפת הקורונה, ונסיבות נוספות שהצטרפו בהמשך הדרך ולא כולן ברורות. הוא הביא לשיבושים בשרשרת האספקה הגלובלית וכתוצאה מכך הביא למחסור במוצרים, לעליית מחירים, והיווה גורם משמעותי בעליית האינפלציה העולמית.

תהליך הגלובליזציה בסוף המאה ה-20 ובתחילת המאה ה-21 הביא לגידול ניכר בסחר הבינלאומי, להעברה של פעולות ייצור רבות מאירופה ומצפון אמריקה למזרח הרחוק, וכתוצאה מכך לגידול ניכר בייצוא של סין ומדינות נוספות, וגידול ניכר בפעילות התובלה הימית, שהיא האמצעי העיקרי להובלת הייצוא.

בתחילת 2020, עם התפשטות מגפת הקורונה בעולם, מפעלים רבים צמצמו פעילותם עד למציאת דרך בטוחה להמשיך בפעילות. החזרה ההדרגתית לפעילות מלאה בדעיכת הגלים הראשונים של המגפה נפגעה עם התפשטות וריאנט דלתא של נגיף הקורונה והזמינות המוגבלת לחיסונים במדינות מתפתחות.

המגפה גרמה לירידה בצריכה של מוצרים ושירותים שונים, אך מאידך השהייה הממושכת ביותר בבית והמעבר לעבודה מהבית הגביר את הביקוש לציוד לבית. זינוק בביקוש העולמי לשבבים, הנחשב גם הוא כאחת התוצאות של מגפת הקורונה, הביא למחסור בשבבים, שהוביל להשבתה זמנית של קווי ייצור בתעשיית הרכב, הזקוקה לשבבים מסוגים שונים להרכבת מכוניות. הקמת מפעל לייצור שבבים נמשכת זמן רב ועלותה גבוהה מאוד (מיליארדי דולרים) כך שהתגברות על המחסור אינה מהירה.

בנמלים רבים נוצר באמצע שנת 2021 עומס, שהביא להאטה בפריקת אוניות, שנאלצו להמתין לפריקתן ימים ושבועות, וגרם להעלאת מחירי התובלה הימית. גם התובלה היבשתית סבלה ממחסור בכוח אדם. בנמלי ארצות הברית הגדולים נוצרו פקקים חסרי תקדים. הנמלים לוס אנג'לס ולונג ביץ' שבחוף המערבי, הם השער ל-40% מספינות המכולה שמגיעות לארצות הברית, רובן מסין. בנמל לוס אנג'לס נוצר תור של עשרות אוניות שנאלצו להטיל עוגן מחוץ לנמל ולחכות לתורן לפרוק את המטען. מספר הספינות הממתינות הגיע ל-100, בעוד במצב תקין אוניות אינן נדרשות לעגון מחוץ לנמל, והן פורקות את מטענן תוך יומיים.

המשבר, יחד עם הפלישה הרוסית לאוקראינה ועליית ביקושים במדינות מסוימות, הוביל להמשך עליית המחירים גם בשנת 2022 ואף למחסור במוצרים מסוימים. 

במהלך שנה זו, הפעילות חזרה לשגרה מסוימת בעקבות התחסנות האוכלוסייה. מחירי התובלה הימית ירדו ב-22% מינואר עד יולי 2022. עם זאת, שרשרת האספקה העולמית כבר ספגה זעזוע רב. ברבעון הראשון של 2023 נמשכה הירידה.

קישורים חיצוניים
----------------

ויקישיתוף מדיה וקבצים בנושא **משבר שרשרת האספקה** בוויקישיתוף
* ראלי קוברסקי, השפעת הקורונה על שרשרת אספקה בארץ ובעולם, 22 אפריל 2020
* אדר פרימור, שרשרת האספקה העולמית משובשת ורשתות המזון המהיר נאלצות לשנות תפריטים, באתר כלכליסט, 24 ביולי 2021
* איתמר מאירי, רכבים חדשים ללא חיים: כך המחסור בשבבים גורם לחברות הענק לקרוס, באתר כאן – תאגיד השידור הישראלי, 14 באוקטובר 2021
* אתר למנויים בלבד הדר קנה, לא מצליחים להשיג את האוכל האהוב על החתול שלכם? כדאי שיתרגל, באתר TheMarker‏, 26 באוקטובר 2021
* אתר למנויים בלבד דפנה מאור, משבר שרשרת האספקה: מה יעשו מכבסות בלי קולבים, וקשישים בלי גז לחימום?, באתר TheMarker‏, 19 בנובמבר 2021
* שאול אמסטרדמסקי, מהעובדים ועד הממשלה: הסיפור מאחורי הפקק היקר בישראל, באתר כאן – תאגיד השידור הישראלי, 29 באפריל 2022

הערות שוליים
------------

1. ↑  ג'ורנל, וול סטריט (2021-10-17). "שרשראות האספקה לא עומדות בעומס, והאינפלציה עולה בכל העולם". *Globes*. נבדק ב-2022-06-05.
2. ↑  תומר הדר, חריקת שבבים, "כלכליסט", 29 ביולי 2021
3. ↑  תומר הדר, שבוע שחור ליצרני הרכב: השבתות במפעלי אופל, דיימלר, קרייזלר ופולקסווגן, באתר כלכליסט, 31 באוגוסט 2021
4. ↑  Record number of container ships waiting to enter ports of Los Angeles, Long Beach
5. ↑  ערוץ היוטיוב של הימאי Chief MAKOi
6. ↑  מקליפורניה ועד פקיסטן: צונמי מחירי הדלק לא פגע רק בישראל, באתר כאן-תאגיד השידור הישראלי
7. ↑  "מפופקורן ועד טמפונים: המוצרים שנצטרך להסתדר בלעדיהם הקיץ". *TheMarker*. נבדק ב-2022-06-20.
8. ↑  "איך מבדילים בין עליות מחירים הכרחיות לטרמפיסטים? כך אפשר לעשות את זה". *TheMarker*. נבדק ב-2022-10-19.
9. ↑  "מחירי התובלה הימית ממשיכים ליפול, בעלי המניות הגדולים בצים מכרו בזמן". *TheMarker*. נבדק ב-2022-10-19.
10. ↑  Bloomberg - Are you a robot?, www.bloomberg.com
11. ↑  "המשבר בשרשרת האספקה תוקע את העולם - אבל מספק הזדמנות חדשה לחברות הביטוח". *TheMarker*. נבדק ב-2022-10-19.
12. ↑  יוקר המחיה: הנה ההוכחה שיבואני המזון משקרים לנו בפרצוף - וואלה! כסף, באתר וואלה!, ‏2023-05-23